བསྟན་པའི་གསལ་བྱེད་ཨ་མཆོག་ཧོཪ་སྤྲུལ་བའི་
སྐུའི་ཞབས་བརྟན་གསོལ་འདེབས་
བཞུགས་སོ། །
བསོད་ནམས་ཡེ་ཤེས་རྒྱ་མཚོའི་འཇིངས་ལས་འཁྲུངས། །
སྲིད་ཞིའི་མཛེས་སྡུག་གཅིག་ཏུ་བསྡུས་པའི་གར། །
རྒྱལ་ཀུན་འཕྲིན་ལས་དཀྱིལ་འཁོར་རབ་རྫོགས་པ། །
བཅོམ་ལྡན་ཟླ་བ་དཀར་མོས་རིང་དུ་སྐྱོངས། །
བློ་བཟང་རྒྱལ་བའི་བསྟན་པ་སྤེལ་སླད་དུ། །
སྐལ་ལྡན་སྣང་ངོར་ངུར་སྨྲིག་གར་བསྒྱུར་ནས། །
འཕྲིན་ལས་རྒྱ་མཚོས་འགྲོ་རྣམས་སྐོང་མཛད་པ། །
མཆོག་སྤྲུལ་དམ་པའི་ཞབས་ལ་གསོལ་བ་འདེབས། །
རྣམ་དག་ཁྲིམས་ཀྱི་རྩ་བ་རབ་ཏུ་བརྟན། །
བློ་གྲོས་བཟང་བོས་གཞུང་ལུགས་ལེགས་པར་མཇལ། །
སྐལ་ལྡན་གདུལ་བྱ་སྐྱོང་ཕྱིར་བརྟན་མཁས་ཀྱི། །
ཡོན་ཏན་རྒྱ་མཚོའི་དཔལ་ལ་མངའ་བརྙེས་ཤོག །
རྒྱལ་ཡུམ་ཏཱ་རེ་འཕགས་མའི་བྱིན་རླབས་ཀྱིས། །
དམ་པའི་སྐུ་ཚེ་ཡུན་རིང་བརྟན་པ་དང་། །
མྱུར་མཛད་མགོན་དང་བཀའ་སྡོད་ཀྵེ་ཊ་བས། །
27
37

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
མི་མཐུན་ཀུན་ཞི་མཛད་འཕྲིན་རྒྱས་པར་མཛོད། །
མདོར་ན་དཔལ་ལྡན་བླ་མའི་སྐུ་ཚེ་བརྟན། །
དགེ་འདུན་སྡེ་རྣམས་ཡར་ངོའི་ཟླ་ལྟར་འཕེལ། །
ཆོས་སྲིད་ལེགས་ཚོགས་ལྷུན་གྱིས་གྲུབ་པ་ཡི། །
བཀྲ་ཤིས་དགེ་ལེགས་སྣང་བས་ཁྱབ་གྱུར་ཅིག །
ཅེས་བསྟན་པའི་གསལ་བྱེད་དམ་པ་ཨ་མཆོག་ཧོར་སྤྲུལ་བའི་སྐུའི་ཞབས་བརྟན་གསོལ་འདེབས་དགོས་
ཚུ ལ་ཧོ ར ་ ས ང ས་ རྒྱ ས་ རྒྱ ་མཚོ་དང་དར་རྒྱས་རྒྱ་མཚོས་བསྐུལ་མ་ཡང་ཡང་བྱུང་བའི་ངོར་ཤཱཀྱའི་དགེ་སྦྱོང་
གུང་ཐང་བསྟན་པའི་དབང་ཕྱུག་ཏུ་འབོད་པས་སྦྱར་བ་དགེའོ། །